
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 137 

2 Απριλίου 2007 


ΠΕΡ ΙΕΧΟΜΕ ΝΑ 

Υπουργείο Εσωτερικών, Δημ. Δ/σης και Αποκέντρωσης 1 

» Ανάπτυξης.2 

» Απασχόλησης και Κοινωνικής Προστασίας . 3 

Περιφέρειες.4 


ΥΠΟΥΡΓΕΙΟ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚ ΕΝΤΡΩΣΗΣ 

(ΐ) 

Αριθμ. ΔΙΠΠ/Φ.ΑΣ.2.0/7422 

Αποδοχή παραίτησης και διορισμός Συμβούλου του 
Α.Σ.Ε.Π. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 3 του ν. 3051/2002 (ΦΕΚ 
220/Α/20.9.2002). 

2. Τις διατάξεις των παρ. 1 και 2 του άρθρου 3 και της 
παρ. 1 του άρθρου 13 της υπ’ αριθμ. 72/14.7.2003 (ΦΕΚ 
997/Β/18.7.2003) απόφασης του Υπουργού Εσωτερικών, 
Δημόσιας Διοίκησης και Αποκέντρωσης «Κανονισμός 
Λειτουργίας του Ανωτάτου Συμβουλίου Επιλογής Προ¬ 
σωπικού (Α.Σ.Ε.Π.)». 

3. Τα υπ’ αριθμ. 886/19.3.2007 και 936/21.3.2007 έγ¬ 
γραφα της Προέδρου της Βουλής των Ελλήνων και 
τις αναφερόμενες σ’ αυτά ομόφωνες αποφάσεις της 
Διάσκεψης των Προέδρων της Βουλής των Ελλήνων, 
αποφασίζουμε: 

1) Αποδεχόμαστε την παραίτηση του Βελισσάριου Κα- 
ράκωστα από τη θέση του Συμβούλου του Α.Σ.Ε.Π. 

2) Διορίζουμε τον Βασίλειο Μαυρομμάτη, πρώην γενι¬ 
κό διευθυντή του Πρωτοδικείου Αθηνών, σε θέση Συμ¬ 
βούλου του Α.Σ.Ε.Π. για το υπόλοιπο της θητείας του 
παραιτηθέντος Συμβούλου Β. Καράκωστα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2007 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 


ΥΠΟΥΡ ΓΕΙΟ ΑΝΑΠ ΤΥΞΗΣ 

( 2 ) 

Αριθμ. 3473/710Δ/Φ.30 

Σύσταση και συγκρότηση ομάδας εργασίας πληροφο¬ 
ριακών συστημάτων της ΕΥΔ ΕΠΑΝ 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυβέρνη¬ 
ση και τα Κυβερνητικά όργανα» που κυρώθηκε με το άρθρο 
1 του π.δ. 63/2005 (ΦΕΚ 98Α) «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα». 

2. Το π.δ. 27/1996 (ΦΕΚ Α' 19/1996) «Συγχώνευση των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου στο Υπουργείο Ανάπτυξης» και 
το π.δ. 122/3.2.2004 (ΦΕΚ Α' 85/17.3.2004) «Ανασύσταση 
του Υπουργείου Τουρισμού». 

3. Το ν. 2860/2000 (ΦΕΚ Α' 251/2000) «Διαχείριση, 
παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις». 

4. Το ν. 3205/2003 (ΦΕΚ Α 297/23.12.2003) «Μισθολογι- 
κές ρυθμίσεις λειτουργών και υπαλλήλων του Δημοσίου, 
ΝΠΔΔ και ΤΑ, μονίμων στελεχών των Ενόπλων Δυνάμε¬ 
ων και αντιστοίχων της Ελληνικής Αστυνομίας, του Πυ¬ 
ροσβεστικού και Λιμενικού Σώματος και άλλες συναφείς 
διατάξεις» και ιδίως το άρθρο 17 παρ 2 α και β. 

5. Το π.δ. 4/2002 (ΦΕΚ Α' 3/14.1.2002) «Εκτέλεση ενερ¬ 
γειών τεχνικής βοήθειας στήριξης και διαχείριση αντί¬ 
στοιχων πόρων». 

6. Την ΥΑ «Οδηγός διαδικασιών και επιλέξιμων ενερ¬ 
γειών τεχνικής βοήθειας στήριξης του ΚΠΣ 2000 - 2006» 
ΑΠ 1466/ΕΥΣ 105/17.1.2002 όπως 

τροποποιήθηκε και συμπληρώθηκε με την υπ’ αριθμ. 
ΑΠ 34783/ΕΥΣΣΑΑΠ/2662/26.9.2005 υπουργική απόφα¬ 
ση και την υπ’ αριθμ. 48222/ΕΥΣΣΑΑΠ 3997/27.11.2006 
υπουργική απόφαση. 

7. Την υπ’ αριθμ. Δ13/Φ5.27/18038/8.12.200 0 (ΦΕΚ Β' 
1502/8.12.2000) κοινή υπουργική απόφαση «Σύσταση 
Ειδικής Γραμματείας για την Ανταγωνιστικότητα και 
σύσταση Ειδικής Υπηρεσίας Διαχείρισης Επιχειρησιακού 
Προγράμματος «Ανταγωνιστικότητα», όπως τροποποι¬ 
ήθηκε με τις: α) υπ’ αριθμ. Δ13/4927/29.3.2002 (ΦΕΚ Β' 
444/10.4.2002) και β) υπ’ αριθμ. Δ13/Φ5.27/22018/1.12.2003 
(ΦΕΚ Β' 1814/15.12.2003) και ισχύει. 

8. Την υπ’ αριθμ. 262/18.3.2004 (ΦΕΚ Γ' 80/24.3.2004) 
απόφαση του Πρωθυπουργού και του Υπουργού Ανά¬ 
πτυξης «Διορισμός Ειδικού Γραμματέα στο Υπουργείο 
Ανάπτυξης». 

9. Την υπ’ αριθμ. 4609/989/Φ.3/26.5.2004 (ΦΕΚ 859Β/ 
11.6.2004) απόφαση του Υπουργού Ανάπτυξης «Μεταβί¬ 
βαση στον Ειδικό Γ ραμματέα της Ειδικής Γ ραμματείας 
για την Ανταγωνιστικότητα, τον Προϊστάμενο της Ειδι¬ 
κής Υπηρεσίας Διαχείρισης (ΕΥΔ) του Επιχειρησιακού 
Προγράμματος ΑΝΤΑΓΩΝΙΣΤΙΚΟΤΗΤΑ και τους Προϊ¬ 
σταμένους των Μονάδων της ΕΥΔ του δικαιώματος να 
υπογράφουν «Με εντολή Υπουργού» όπως συμπληρώ¬ 
θηκε με την υπ’ αριθμ. 103/26.1.2005 (ΦΕΚ 114 Β/31.1.2005) 
απόφαση του Υπουργού Ανάπτυξης. 

10. Την υπ’ αριθμ. Ο (2001)550/14.3.2001 απόφαση της 
Επιτροπής των ΕΚ για την έγκριση του Επιχειρησιακού 
Προγράμματος «Ανταγωνιστικότητα» και ειδικότερα τις δι¬ 
ατάξεις εφαρμογής Κεφ. 4. όπως ισχύει μετά την υπ’ αριθμ. 
Ε(2004)5484/21.12.2004 απόφαση με την οποία εγκρίθηκε η 
πρώτη Αναθεώρηση του ΕΠΑΝ, την Ε(2005)5832/20.12.2005 
με την οποία εγκρίθηκε η δεύτερη Αναθεώρηση του ΕΠΑΝ 
και την Ε(2006) 6421/17.12.2006 απόφαση με την οποία 
εγκρίθηκε η τρίτη αναθεώρηση του ΕΠΑΝ. 

11. Τον Καν. 438/2001 της Επιτροπής για τη θέσπιση 
λεπτομερών κανόνων εφαρμογής του Κανονισμού (ΕΚ) 
1260/1999 του Συμβουλίου αναφορικά με τα συστήματα 
διαχείρισης και ελέγχου των παρεμβάσεων των διαρ¬ 
θρωτικών Ταμείων (ΕΕΕΕ Ε63, 3.3.2001) όπως τροποποι¬ 
ήθηκε από τον ΕΚ 2355/2002 (ΕΕΕΕΕ351, 28.12.2002). 

12. Την υπ’ αριθμ. 13985/ΕΥΣ 2856,14.4.2005 εγκύκλιο του 
Υπουργείου Οικονομίας και Οικονομικών όπως τροποποι¬ 
ήθηκε με την υπ’ αριθμ. 4574/ΕΥΣ570,31.1.2007, με Οδηγίες 
για τους ελέγχους που υλοποιούνται από τις Διαχειριστι¬ 
κές Αρχές στο πλαίσιο του άρθρου 4 του Καν. 438/2001. 

13. Τον ΕΚ 1083/2006 του Συμβουλίου της 11.7.2006 
(ΕΕΕΕ Ε 210/31.7.2006) «περί καθορισμού γενικών δια¬ 
τάξεων για το Ευρωπαϊκό Ταμείο Περιφερειακής Ανά¬ 
πτυξης, το Ευρωπαϊκό Κοινωνικό Ταμείο και το Ταμείο 
Συνοχής και την κατάργηση του ΕΚ 1260/1999» όπως 
κάθε φορά ισχύει. 

14. Τον ΕΚ 1080/2006 του Ευρωπαϊκού Κοινοβουλίου και 
του Συμβουλίου της 5.7.2006 (ΕΕΕΕ I. 201/31.7.2006) «για 
το Ευρωπαϊκό Ταμείο Περιφερειακής Ανάπτυξης και την 
κατάργηση του ΕΚ 1783/1999» όπως κάθε φορά ισχύει. 

15. Τον ΕΚ 1828/2006 της Επιτροπής της 8.12.2006 (ΕΕΕΕ 
Ε 317/27.12.2006) «για τη θέσπιση κανόνων σχετικά με την 
εφαρμογή του κανονισμού ΕΚ 1083/2006 του Συμβου¬ 
λίου της 11.7.2006 περί καθορισμού γενικών διατάξεων 
για το Ευρωπαϊκό Ταμείο Περιφερειακής Ανάπτυξης, το 
Ευρωπαϊκό Κοινωνικό Ταμείο και το Ταμείο Συνοχής και 
του κανονισμού ΕΚ 1080/2006 του Ευρωπαϊκού Κοινο¬ 
βουλίου και του Συμβουλίου για το Ευρωπαϊκό Ταμείο 
Περιφερειακής Ανάπτυξης» όπως κάθε φορά ισχύει. 

16. Την ένταξη του έργου «Δαπάνες Τεχνικής Βοήθειας 
στήριξης της ΕΥΔ ΕΠΑΝ χρηματοδοτούμενες από αμιγώς 
εθνικούς πόρους» στο ΠΔΕ με κωδ 002ΣΕ06130006. 

17. Την υπ’ αριθμ. ΑΠ 10973/ΕΥΣΣΑΑΠ/769/9.3.2007 από¬ 
φαση του Υφυπουργού Οικονομίας και Οικονομικών με 
την οποία εγκρίνεται το ετήσιο πρόγραμμα Τεχνικής 
Βοήθειας - στήριξης της ΕΥΔ ΕΠΑΝ για το 2007. 

18. Την ανάγκη για υποστήριξη του έργου της ΕΥΔ ΕΠΑΝ 
με σχεδίασμά και ανάπτυξη πληροφοριακών συστημάτων 
για την υποστήριξη των τελικών δικαιούχων, τις ανάγκες 
της διαχείρισης των έργων και υποέργων του ΕΠΑΝ και 
του Επιχειρησιακού Προγράμματος Ανταγωνιστικότητα 


και Επιχειρηματικότητα 2007-2013 και την διάθεση πλη¬ 
ροφοριών και στοιχείων στα ελεγκτικά όργανα, τις προϊ¬ 
στάμενες αρχές και άλλους φορείς, αποφασίζουμε: 

Α. Συστήνεται ομάδα εργασίας με αντικείμενο τον 
σχεδίασμά και την ανάπτυξη πληροφοριακών συστη¬ 
μάτων της ΕΥΔ ΕΠΑΝ. 

Το αντικείμενο της ομάδας εργασίας αφορά ενδει¬ 
κτικά: ανάλυση λειτουργικών απαιτήσεων, σχεδίασμά, 
ανάπτυξη και έλεγχο βάσεων δεδομένων για: 

1. Θέματα δημοσιότητας, παρακολούθησης των συ¬ 
νεδρίων - εκθέσεων και γενικότερα εκδηλώσεων του 
ΕΠΑΝ για τις ανάγκες της Μονάδας Α' της ΕΥΔ ΕΠΑΝ. 
Θα περιλαμβάνουν μεταξύ άλλων και τη διαχείριση των 
δημοσιευμάτων του τύπου που αφορούν το ΕΠΑΝ, δηλ 
καταχώρηση, επεξεργασία στοιχείων και δυνατότητα 
εξαγωγής και στατιστική επεξεργασία. 

2. Ανάπτυξη μεθοδολογίας προσδιορισμού δείγματος 
για ελέγχους του άρθρου 4 του ΕΚ 438/2001, εφαρμογή 
στο ΕΠΑΝ και ενημέρωση της σε τακτά χρονικά δια¬ 
στήματα, προσδιορισμό δείγματος έργων και υποέργων 
προς επιθεώρηση από τις Μονάδες Β’ ή έλεγχο από την 
Μονάδα Γ', ανά έτος, προγραμματισμό και παρακολού¬ 
θηση των επιθεωρήσεων των μονάδων Β και ελέγχων 
της μονάδας Γ, καταχώρηση των αποτελεσμάτων στο 
ΟΠΣ και στατιστική τους επεξεργασία 

3. Ανάπτυξη συστήματος παρακολούθησης της δια¬ 
δικασίας, των σταδίων και των προθεσμιών των ελέγ¬ 
χων, των ενδικοφανών και δικαστικών προσφυγών, των 
δημοσιονομικών διορθώσεων καθώς και της ανάκτησης 
της χρηματοδότησης, καταγραφή των ευρημάτων και 
παρακολούθηση της ανάληψης των προτεινόμενων μέ¬ 
τρων, για τις ανάγκες της Μονάδας Γ'. 

4. Παρακολούθηση των προγραμμάτων επιτάχυνσης 
του ΕΠΑΝ για τα έτη 2007 και 2008, για την καθημερινή 
παρακολούθηση της πορείας των καταχωρήσεων δαπα¬ 
νών των έργων (ανά έργο, υπεύθυνο και τελικό δικαιούχο), 
της τήρησης του κανόνα Ν + 2 σε επίπεδο Μέτρου, Αξονα 
και Διαρθρωτικού Ταμείου, για τη λήψη έγκαιρων διορ¬ 
θωτικών ενεργειών για την επίτευξη του ετήσιου στόχου 
με τελικό σκοπό την πλήρη απορρόφηση των κοινοτικών 
κονδυλίων του ΕΠΑΝ. Το σύστημα θα περιλαμβάνει προ¬ 
βλέψεις δαπανών ανά εξάμηνο και έτος, εκτίμηση προϋ¬ 
πολογισμού ολοκλήρωσης, εκτίμηση υπερδέσμευσης και 
κατά περίπτωση, προβλήματα και προτάσεις. 

5. Ανασχεδιασμός και βελτιστοποίηση των τοπικών 
βάσεων δεδομένων των έργων, της διοίκησης, των 
δελτίων (ΤΔΕ, ΝΟΔΕ, ΜΔΔΔΥ, ΤΔΠΕ/Υ) ώστε αυτές να 
ικανοποιούν τις ανάγκες διαχείρισης του νέου Επιχει¬ 
ρησιακού Προγράμματος Ανταγωνιστικότητα και Επι¬ 
χειρηματικότητα 2007-2013, την εφαρμογή του κανόνα 
Ν+3, και να είναι συμβατές με τις διατάξεις εφαρμογής 
της 4ης προγραμματικής περιόδου (ΕΣΠΑ 2007 - 2013) 
και τα νέα πληροφοριακά συστήματα του ΥΠΟΙΟ. 

Β. Η ομάδα εργασίας συγκροτείται από τα παρακάτω 
στελέχη της ΕΥΔ ΕΠΑΝ: 

Πουλακάκη Ελένη, Φυσικός Ρη, Υπάλληλος ΕΙΕ, Προϊ- 
σταμένη Μονάδας Δ', ως πρόεδρο 

Και ως μέλη τους: 

Ανδρονικίδου Δέσποινα, Υπάλληλο ΜΟΔ ΑΕ, Στέλεχος 
Μονάδας Β1 

Βλάχο Χρήστο, Υπάλληλο ΜΟΔ ΑΕ, Στέλεχος Μονά¬ 
δας Β1 

Γιαννίρη Μαρίνα, Υπάλληλο ΜΟΔ ΑΕ, Στέλεχος Μο¬ 
νάδας Β1 

Ζώγγου Ελένη, Υπάλληλο ΓΓΕΤ, Στέλεχος Μονάδας Γ 

Καζάζογλου Θεοδοσία, Υπάλληλο ΜΟΔ ΑΕ, Στέλεχος 
Μονάδας Β1 

Κακλέα Χρηστό, Υπάλληλο ΔΕΗ ΑΕ, Στέλεχος Μο¬ 
νάδας Β1 

Κουρούση Δημήτριο, Υπάλληλο ΜΟΔ ΑΕ, Στέλεχος 
Μονάδας Β1 

Κουτρούκη Ευθύμιο, Υπάλληλο ΜΟΔ ΑΕ, Στέλεχος 
Μονάδας Β1 

Μακρυκώστα Απόστολο, Υπάλληλο ΜΟΔ ΑΕ, Στέλεχος 
Μονάδας Β1 

Μαργαρίτη Γεώργιο, Υπάλληλο ΜΟΔ ΑΕ, Στέλεχος 
Μονάδας Δ, Γραφείο ΟΠΣ 

Μουστάκα Γεώργιο, Υπάλληλο ΜΟΔ ΑΕ, Στέλεχος 
Μονάδας Β1 

Πρεβέντα Μαρία, Υπάλληλο ΜΟΔ ΑΕ, Στέλεχος Μο¬ 
νάδας Γ 

Σαμαρτζή Σωτήριο, Υπάλληλο ΜΟΔ ΑΕ, Στέλεχος Μο¬ 
νάδας Β1 

Τίκο Παναγιώτη, Υπάλληλο ΜΟΔ ΑΕ, Στέλεχος Μο¬ 
νάδας Δ 

Τσαλτάκη Παναγιώτη, Υπάλληλος ΜΟΔ ΑΕ, Στέλεχος 
Μονάδας Δ, Γ ραφείο ΟΠΣ 

Γραμματειακή υποστήριξη θα παρέχουν η Μαστιχιάδη 
Λευκοθέα, Υπάλληλος ΜΟΔ ΑΕ, στέλεχος Μονάδας Δ 
και ο Σταματίου Αντώνιος, Υπάλληλος ΓΓΕΤ, στέλεχος 
Μονάδας Δ'. 

Γ. Η διάρκεια λειτουργίας της ομάδας εργασίας ορίζε¬ 
ται από την ημερομηνία υπογραφής της παρούσας έως 
τις 30 Απριλίου 2009, δυνάμενη να παραταθεί με απόφα¬ 
ση του Ειδικού Γραμματέα για την Ανταγωνιστικότητα. 

Δ. Οι συνεδριάσεις της ομάδας εργασίας θα πραγμα¬ 
τοποιούνται εκτός του κανονικού ωραρίου και δεν θα 
καλύπτονται από υπερωριακή απασχόληση. 

Ε. Η ομάδα εργασίας μπορεί να λειτουργεί και κατά 
τμήματα ανάλογα με το θέμα και το σύστημα που εξε¬ 
τάζει, με ευθύνη του Προέδρου της. 

ΣΤ. Η αμοιβή της ομάδας εργασίας θα καθοριστεί με 
νεώτερη απόφαση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2007 
Με εντολή Υπουργού 

Ο Ειδικός Γραμματέας για την Ανταγωνιστικότητα 
ΣΠΥΡΙΔΩΝ ΕΥΣΤΑΟΟΠΟΥΛΟΣ 

-♦- 

ΥΠΟΥΡΓΕΙΟ ΑΠΑΣΧΟΛΗΣΗΣ 
ΚΑΙ ΚΟΙΝ ΩΝΙΚΗΣ ΠΡ ΟΣΤΑΣΙΑΣ 

(3) 

Αριθμ. 221833 

Σύσταση, Συγκρότηση και Καθορισμός Αμοιβής Επιτρο¬ 
πής Παρακολούθησης και Παραλαβής Μελέτης. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1) Τις διατάξεις του π.δ. 63/2005 (ΦΕΚ 98/Α/22.4.2005) 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα». 

2) Τις διατάξεις του ν. 2860/2000 «Διαχείριση, Παρα¬ 
κολούθηση και έλεγχος του Κοινοτικού Πλαισίου Στή¬ 
ριξης και άλλες διατάξεις» (ΦΕΚ 251 Α/14.11.2000), όπως 
τροποποιήθηκε με το άρθρο 37 του ν. 2937/2001 (ΦΕΚ 
169/Α/26.7.2001), το άρθρο 17 του ν. 3193/2003 (ΦΕΚ 266/ 


Α/20.11.2003) και το άρθρο 15 παρ. 2 του ν. 3260/2004 
(ΦΕΚ 151/Α/6.8.2004). 

3) Την υπ’ αριθμ. Ε 2001 38/9.3.2001 απόφαση έγκρι¬ 
σης του Επιχειρησιακού Προγράμματος «Απασχόληση 
και Επαγγελματική Κατάρτιση», όπως τροποποιήθη¬ 
κε με τις υπ’ αριθμ. Ο (2004) 5336/16.12.2004, Ο (2005) 
5641/15.12.2005 και Ο (2006) 6421/7.12.2006 αποφάσεις 
της Επιτροπής, καθώς και το Συμπλήρωμα Προγραμ¬ 
ματισμού του Ε.Π., όπως εγκρίθηκε από τις υπ’ αριθμ. 
10/15.11.2006 και 11/6.12.2006 αποφάσεις της Επιτροπής 
Παρακολούθησης του Ε.Π. 

4) Την υπ’ αριθμ. 118267/14.12.2000 κοινή υπουργική από¬ 
φαση «Σύσταση και λειτουργία της Ειδικής Υπηρεσίας 
Διαχείρισης του Ε.Π. ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ 
ΚΑΤΑΡΤΙΣΗ» του Υπουργείου Εργασίας και Κοινωνικών 
Ασφαλίσεων (ΦΕΚ 1595/Β/29.12.200 0), όπως τροποποιή¬ 
θηκε με τις υπ’ αριθμ. 399/3.9.2001 (ΦΕΚ 1155/Β/5.9.2001), 
103466/15.5.2003 (ΦΕΚ 631/Β/21.5.2003), 220219/21.1.2004 
(ΦΕΚ 101/Β/23.1.2004) και 222999/8.7.2005 (ΦΕΚ 1157/Β/ 
19.8.2005) όμοιες κοινές υπουργικές αποφάσεις. 

5) Τις διατάξεις του άρθρου 17 του ν. 3205/2003 (ΦΕΚ 
297/23.12.2003), «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

6) Τις διατάξεις του άρθρου 40 του ν. 849/1978 (ΦΕΚ 
232/Α/1978) «Περί παροχής κινήτρων δια την ενίσχυσιν της 
περιφερειακής και οικονομικής αναπτύξεως της χώρας», 
όπως τροποποιήθηκε από το άρθρο 8 του ν.2129/1993 (ΦΕΚ 
57/Α/1993) «Αύξηση συντάξεων και άλλες διατάξεις». 

7) Τις διατάξεις του ν. 2690/1999 (ΦΕΚ 45/Α/9.3.1999). 

8) Τις διατάξεις του π.δ. 4/2002 «Εκτέλεση ενεργειών 
τεχνικής βοήθειας-στήριξης και διαχείρισης των αντί¬ 
στοιχων πόρων» (ΦΕΚ 3/Α/14.1.2002) καθώς και την Εγκύ¬ 
κλιο Α.Π. 60630/ΕΥΣ/5671/16.9.2003 με θέμα «Εξειδίκευση 
της εφαρμογής του π.δ. 4/2002 «Εκτέλεση ενεργειών 
τεχνικής βοήθειας - στήριξης και διαχείριση των αντί¬ 
στοιχων πόρων». 

9) Την υπ’ αριθμ. 22441/ΕΥΣΣΑΑΠ 1742/30.5.2006 από¬ 
φαση του Υφυπουργού Οικονομίας και Οικονομικών 
σχετικά με την έγκριση του προϋπολογισμού τεχνικής 
βοήθειας έτους 2006, όπως τροποποιήθηκε και ισχύει. 

10) Το γεγονός ότι η εν λόγω δαπάνη έχει συμπεριλη- 
φθεί στον προϋπολογισμό του έτους 2007. 

11) Την υπ’ αριθμ. 226011/25.9.2006 απόφαση ένταξης 
του έργου στο Ε.Π «Απασχόληση και Επαγγελματική 
Κατάρτιση», όπως τροποποιήθηκε και ισχύει. 

12) Την υπ’ αριθμ 228430/19.12.2006 Απόφαση ανάθεσης 
εκπόνησης μελέτης του Γενικού Γραμματέα Διαχείρι¬ 
σης Κοινοτικών και Αλλων Πόρων στην ένωση φορέων 
«ΙΝΣΤΙΤΟΥΤΟ ΚΟΙΝΩΝΙΚΗΣ ΚΑΙΝΟΤΟΜΙΑΣ ΕΠΕ και ΠΑ¬ 
ΝΕΠΙΣΤΗΜΙΟ ΙΩΑΝΝΙΝΩΝ». 

13) Την υπ’ αριθμ. 25/2007 υπογραφείσα σύμβαση. 

14) Την ανάγκη παρακολούθησης και παραλαβής της 
προαναφερόμενης μελέτης, αποφασίζουμε: 

Τη συγκρότηση τριμελούς Επιτροπής Παρακολούθη¬ 
σης και Παραλαβής της μελέτης με τίτλο «ΕΚΠΟΝΗΣΗ 
ΜΕΛΕΤΗΣ ΚΑΙ ΕΞΕΙΔΙΚΕΥΣΗ ΔΡΑΣΕΩΝ ΣΧΕΤΙΚΑ ΜΕ ΤΗ 
ΒΕΛΤΙΩΣΗ ΤΗΣ ΠΟΙΟΤΗΤΑΣ ΚΑΙ ΠΑΡΑΓΩΓΙΚΟΤΗΤΑΣ 
ΤΗΣ ΕΡΓΑΣΙΑΣ». 

Η Επιτροπή αποτελείται από τους: 

1) Γκινάλα Τρύφωνα, Προϊστάμενο της Δ/νσης Συνθη¬ 
κών Εργασίας του Υπουργείου Απασχόλησης και Κοι¬ 
νωνικής Προστασίας, Πρόεδρο. 

2) Λαζάρου Αλεξάνδρα, Στέλεχος της Μονάδας Α της 
ΕΥΕ, Μέλος. 

3) Φερώνα Ανδρέα, υπάλληλος του Υπουργείου Απα¬ 
σχόλησης και Κοινωνικής Προστασίας, Μέλος. 

Χρέη γραμματέα θα εκτελέσει η Λίντζου Αγγελική, 
Στέλεχος της Μονάδας Β1 της ΕΥΔ. 

Έργο της επιτροπής είναι η παρακολούθηση και η 
παραλαβή της παραπάνω μελέτης, σύμφωνα με τα ορι¬ 
ζόμενα στην υπογραφείσα σύμβαση. 

Η Επιτροπή θα συνεδριάζει εκτός ωραρίου εργασίας 
και οι συνεδριάσεις της με αμοιβή δεν θα ξεπεράσουν 
τις τέσσερις (4) καθ’ όλη τη διάρκειά της. Η επιτροπή 
έχει προσωρινό χαρακτήρα και η διάρκεια της είναι από 
της συστάσεως αυτής έως τις 31.12.2007, σύμφωνα με 
τα οριζόμενα στα άρθρα 2 και 3 της υπ’ αριθμ. 25/2007 
σύμβασης εκπόνησης μελέτης. 

Η αποζημίωση του Προέδρου, των μελών και της 
γραμματειακής υποστήριξης καθορίζεται, λαμβάνοντας 
υπόψη τα προβλεπόμενα στο άρθρο 17 παρ. 2(γ) του 
ν. 3205/2003, ως ακολούθως: 

• Πρόεδρος: 41 ευρώ ανά συνεδρία 

• Μέλος: 35 ευρώ ανά συνεδρία 

• Γραμματέας: 30 ευρώ ανά συνεδρία 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2007 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Π ΕΡΙΦΕΡΕΙΕ Σ 

(4) 

ΠΕΡΙΦΕΡΕΙΑ ΑΤΤΙΚΗΣ 

Με την υπ’ αριθμ. 54/2007 απόφαση του Δημάρχου Κε- 
ρατσινίου, που εκδόθηκε σύμφωνα με τις διατάξεις του 
άρθρου 242 του ν. 1188/1981, όπως αντικαταστάθηκαν από 
τις διατάξεις της παρ. 4 του άρθρου 26 του ν. 2130/1993, 
διορίζεται η ΑΓΑΠΙΟΥ ΕΛΕΝΗ του ΜΙΧΑΗΛ ως μετακλητή 
Ιδιαιτέρα Γ ραμματέας του Δημάρχου Κερατσινίου. 

(Αριθμ. αποφ. Περιφ. Αττικής 07/ΔΤΑ/3672/ 2007). 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

- ♦ - 

ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ 

Με την υπ’ αριθμ. 18/6.3.2007 απόφαση του Δημάρχου 
Αστακού, η οποία εκδόθηκε σύμφωνα με τις διατάξεις 
του άρθρου 67, του ν. 1416/1984, του άρθρου 26, του ν. 
1832/1989, του άρθρου 8, παρ. 55, του ν. 2307/1995 και 
άρθρου 14, παρ. 2, εδαφ. ια, του ν. 2190/1994, προσλαμ¬ 
βάνεται ως Ειδικός Συνεργάτης στον Δήμο Αστακού, 
(άρθρο 67, παρ. 13, του ν. 1416/1984), για δύο (2) έτη, ο 
Μανδύλης Γεώργιος του Ιωάννη, με Α.Δ.Τ. 805685, κά¬ 
τοχο απολυτηρίου α' τάξης εξαταξίου Γυμνασίου, για 
την εκτέλεση ειδικών εντολών του Δημάρχου, με σχέση 
εργασίας η οποία θα διέπεται από τις διατάξεις του 
άρθρου 67, του ν. 1416/1984. 

(Αριθμ. αποφ. Περιφ. Δυτικής Ελλάδας: 4977 + 
4827/10.3.2007). 


ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 20/2007 (Αριθμ. πρωτ. 2505/27.2.2007) 
απόφαση του Δημάρχου ΚΑΣΤΟΡΙΑΣ, που εκδόθηκε σύμ¬ 
φωνα με τις διατάξεις του άρθρου 67 του ν. 1416/1984, 
όπως τροποποιήθηκε με τις διατάξεις του άρθρου 
57 παρ. 10 του ν. 2218/1994 και του άρθρου 14 του ν. 
2190/1994, προσλαμβάνεται ο Μακροζήσης Χρήστος του 
Ζήση ως Ειδικός Σύμβουλος, με Ειδική Σύμβαση Εργα¬ 
σίας Ιδιωτικού Δικαίου Αορίστου Χρόνου. 

(Αριθμ. αποφ. Περιφ. Δυτ. Μακεδονίας 20625/1548 
τ.τ.α./6.3.2007). 

Με εντολή Γ ενικού Γ ραμματέα Περιφέρειας 
Η Διευθύντρια 
ΧΡΙΣΤΙΝΑ ΧΑΣΟΥ 

-♦- 

ΠΕΡΙΦΕΡΕΙΑ ΙΟΝΙΩΝ ΝΗΣΙΩΝ 

Με την υπ’ αριθμ. 21/9.2.2007 απόφαση του Δημάρχου 
Εσπεριών, που εκδόθηκε σύμφωνα με το άρθρο 67 του 
ν.1416/1984 και το άρθρο 57 του ν. 2218/1994, προσλαμ¬ 
βάνεται ως Ειδικός Συνεργάτης Δημάρχου του Δήμου 
Εσπεριών με σχέση εργασίας Ιδιωτικού Δικαίου Αορί¬ 
στου Χρόνου Βούλγαρης Γεώργιος του Πέτρου, Πολιτικό 
Μηχανικό . Ο ανωτέρω δεν θα παρεμβάλλεται στην 
οργανωτική και βαθμολογική κλίμακα, ούτε η θέση του 
θα έχει αντιστοιχία με τις θέσεις της κλίμακας αυτής. 

Θα ασκεί καθήκοντα επιτελικά και δεν θα έχει αποφα¬ 
σιστικές αρμοδιότητες οποιοσδήποτε μορφής. Θα παρέ¬ 
χει συμβουλές και θα διατυπώνει εξειδικευμένες γνώμες, 
γραπτά ή προφορικά, σε τεχνικά θέματα που μπορεί να 
αναφέρονται στη διενέργεια ερευνών, εκπόνηση, σύνταξη 
εκθέσεων, υποβολή προτάσεων ή εισηγήσεων, επεξερ¬ 
γασία και παρουσίαση στοιχείων απαραίτητων για την 
πραγμάτωση σκοπών του Δήμου ή κάθε άλλη εργασία 
που θα ανατίθεται που θα του ανατίθεται από το Δήμαρ¬ 
χο, που θα αναφέρεται στην υποστήριξη και υποβοήθηση 
του έργου και της προσπάθειας των οργάνων του Δήμου 
για την ανάδειξη και την αποτελεσματικότερη λειτουργία 
του και την εκπλήρωση της αποστολής του. Το συμβου¬ 
λευτικό του έργο, θα απευθύνεται προς το Δήμαρχο, το 
Δημοτικό Συμβούλιο και τη Δημαρχιακή Επιτροπή και 
θα παρέχει σε κάθε περίπτωση ύστερα από γραπτή ή 
προφορική εντολή του Δημάρχου στην ιεραρχική εξάρ¬ 
τηση του οποίου υπόκειται απευθείας. Οι αποδοχές του 
θα καθορισθούν κατά τα προβλεπόμενα από την παρ. 12 
του άρθρου 67 του ν. 1416/1984. 

Η πρόσληψη θα ολοκληρωθεί μετά τη δημοσίευση της 
παρούσας στην Εφημερίδα της Κυβερνήσεως, με την 
υπογραφή από την προσλαμβανόμενη ειδικής σύμβασης 
εργασίας Ιδιωτικού Δικαίου Αορίστου Χρόνου από την 
οποία θα συναφθεί η εργασιακή σχέση με το Δήμο. 

(Αριθμ. αποφ. Περιφ. Ιονίων Νησιών 1493/2007). 


Με εντολή Γ ενικού Γ ραμματέα Περιφέρειας 

Η Διευθύντρια κ.α.α. Ο Γ ενικός Γ ραμματέας Περιφέρειας 

ΚΩΝ/ΝΑ ΠΟΛΥΖΟΥ ΣΩΤΗΡΙΟΣ ΒΟΣΔΟΥ 

